মেঘালয় রাজ্য প্রতিষ্ঠা দিবসে শুভেচ্ছা জানালেন মুখ্যমন্ত্রী ও অভিষেক বন্দ্যোপাধ্যায়

ওয়েবডেস্ক- মেঘালয় (Meghalaya Statehood Day) রাজ্য প্রতিষ্ঠা দিবসে সমস্ত মেঘালয়বাসীকে শুভেচ্ছা জানালেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। মুখ্যমন্ত্রী এক্স হ্যান্ডেলে লেখেন, ‘মেঘালয় রাজ্য প্রতিষ্ঠা দিবসের স্মরণীয় উপলক্ষে সকলকে আমার আন্তরিক শুভেচ্ছা। আজ, আমরা মেঘালয়ের সুন্দর মানুষের যাত্রা, পরিচয় এবং আকাঙ্ক্ষাকে স্মরণ করছি।‘

My warm greetings to all on the momentous occasion of Meghalaya Statehood Day.

Today, we commemorate the journey, identity, and aspirations of the beautiful people of Meghalaya.

— Mamata Banerjee (@MamataOfficial) January 21, 2026

অপরদিকে একইভাবে মেঘালয়বাসীকে শুভেচ্ছা জানালেন তৃণমূলের সর্বভারতীয় সম্পাদক অভিষেক বন্দ্যোপাধ্যায় (Abhishek Banerjee) ।‘ অভিষেক বলেন, ‘৫৪তম রাজ্য প্রতিষ্ঠা দিবসে মেঘালয়ের জনগণকে আন্তরিক শুভেচ্ছা। মনোমুগ্ধকর প্রাকৃতিক সৌন্দর্য, সমৃদ্ধ সাংস্কৃতিক ঐতিহ্য এবং সম্প্রীতির গর্বিত ঐতিহ্যে সমৃদ্ধ মেঘালয় ভারতের বৈচিত্র্যের মধ্যে ঐক্যের প্রতীক হিসেবে দাঁড়িয়ে আছে। সম্প্রদায়, স্থায়িত্ব এবং পারস্পরিক শ্রদ্ধার মধ্যে নিহিত এর জনগণের চেতনা জাতিকে অনুপ্রাণিত করে চলেছে।

এই উপলক্ষে, আমি রাজ্যের প্রতিটি বাসিন্দার শান্তি, অগ্রগতি এবং সমৃদ্ধির জন্য আমার শুভেচ্ছা জানাচ্ছি, পাশাপাশি এর অনন্য পরিচয় এবং লালিত মূল্যবোধ সংরক্ষণের জন্যও।‘

Warm greetings to the people of Meghalaya on their 54th Statehood Day.

Endowed with breathtaking natural beauty, a rich cultural heritage and a proud tradition of harmony, Meghalaya stands as a testament to India’s unity in diversity. The spirit of its people, rooted in…

— Abhishek Banerjee (@abhishekaitc) January 21, 2026

উল্লেখ্য, দেশের সবচেয়ে সুন্দর রাজ্যগুলির মধ্যে একটি এই পাহাড়ঘেরা রাজ্য মেঘালয়। পূর্ব উপ-হিমালয় পাহাড়ে অবস্থিত এই রাজ্যটি। উঁচু মালভূমি, ঝর্ণা, কাচের মতো স্বচ্ছ নদী, প্রচুর বৃষ্টিপাত সেইসঙ্গে অতিথিবৎসল মানুষেরর জন্য পর্যটকদের অন্যতম প্রিয় রাজ্য মেঘালয়। ১৯৭০ সালের ২ এপ্রিল একটি স্বায়ত্তশাসিত রাজ্য হিসেবে পরিণত হয়। ১৯৭২ সালের ২১ জানুয়ারি একটি পূর্ণাঙ্গ রাজ্য হিসেবে উত্তর-পূর্ব ভারতের ভূ-রাজনৈতিক ইতিহাসে নয়া অধ্যায়ের সূচনা হয়। শান্তিপূর্ণ গণতান্ত্রিক সংলাপ, সহিংসতা ও ষড়যন্ত্রের বিরুদ্ধে পারস্পরিক বোঝাপড়ার বিজয়কেও চিহ্নিত করে এই রাজ্যটি। রাজ্যের দৈর্ঘ্যে প্রায় ৩০০ কিলোমিটার এবং প্রস্থে প্রায় ১০০ কিলোমিটার বিস্তৃত। উত্তরে রয়েছে গোয়ালপাড়া, কামরূপ, নওগং জেলা, কাছাড় পাহাড় জেলা ও পূর্বে কার্বি আংলং এবং দক্ষিণ ও পশ্চিমে রয়েছে সমগ্র অসম ও বাংলাদেশ। মেঘালয়ের রাজধানী শিলং। সমুদ্রপৃষ্ঠ থেকে ১৪৯৬ মিটার উচ্চতায় অবস্থিত। বর্ষা এখানে অনিয়মিত।